CELEX: 62019TA0107
Language: et
Date: 2020-11-25 00:00:00
Title: Kohtuasi T-107/19: Üldkohtu 25. novembri 2020. aasta otsus – AECR versus parlament (Institutsiooniõigus – Euroopa Parlament – Otsus, millega tunnistatakse rahastamiskõlbmatuks erakonna teatavad kulud 2017. aasta toetuse saamiseks – Määrus (EÜ) nr 2004/2003 – Riigi tasandi erakonna rahastamise keeld – Riigi tasandi erakonna toetus või annetus – Hea halduse põhimõte – Õiguskindlus – Võrdne kohtlemine – Otsus, millega antakse erakonnale toetust 2019. aastaks ja seatakse eelmakse tasumise tingimuseks 100 % teatavate varem saadud hüvitiste kogusumma tagastamine – Määrus (EL, Euratom) nr 1141/2014 – Kaitseõigused)

25.1.2021   
            
            
               ET
            
            
               Euroopa Liidu Teataja
            
            
               C 28/36
            
         
      Üldkohtu 25. novembri 2020. aasta otsus – AECR versus parlament
      (Kohtuasi T-107/19) (1)
      
      (Institutsiooniõigus - Euroopa Parlament - Otsus, millega tunnistatakse rahastamiskõlbmatuks erakonna teatavad kulud 2017. aasta toetuse saamiseks - Määrus (EÜ) nr 2004/2003 - Riigi tasandi erakonna rahastamise keeld - Riigi tasandi erakonna toetus või annetus - Hea halduse põhimõte - Õiguskindlus - Võrdne kohtlemine - Otsus, millega antakse erakonnale toetust 2019. aastaks ja seatakse eelmakse tasumise tingimuseks 100 % teatavate varem saadud hüvitiste kogusumma tagastamine - Määrus (EL, Euratom) nr 1141/2014 - Kaitseõigused)
      (2021/C 28/56)
      Kohtumenetluse keel: inglise
      
         Pooled
      
      
         Hageja: Euroopa Konservatiivide ja Reformistide Liit (AECR) (Brüssel, Belgia) (esindajad: advokaadid E. Plasschaert ja E. Montens)
      
         Kostja: Euroopa Parlament (esindajad: C. Burgos ja S. Alves)
      
         Kostja toetuseks menetlusse astuja: Euroopa tasandi erakondade ja Euroopa tasandi poliitiliste sihtasutuste amet (esindajad: M. Adam ja A. Cilea)
      
         Ese
      
      ELTL artikli 263 alusel esitatud nõue esiteks tühistada osaliselt Euroopa Parlamendi 10. detsembri 2018. aasta otsus, millega tunnistatakse rahastamiskõlbmatuks teatavad kulud seoses toetusega 2017. aastaks ja kohustatakse tagastama annetus, ning teiseks tühistada parlamendi otsus FINS-2019-5, mis on hagejale teatavaks tehtud 14. jaanuaril 2019 ja mis käsitleb hagejale toetuse andmist 2019. aastaks, selles osas, millega otsuses on seatud eelmakse tasumise tingimuseks 100 % teatavate varem saadud hüvitiste kogusumma tagastamine.
      
         Resolutsioon
      
      
                  1.
               
               
                  Tühistada parlamendi 10. detsembri 2018. aasta otsus, millega teatavad kulud on tunnistatud rahastamiskõlbmatuks seoses toetusega 2017. aastaks ja kohustatakse tagastama annetus, selles osas, millega Kampalas (Uganda) 13.–15. juulil 2017 toimunud konverentsiga seotud kulud summas 91 546,58 eurot on liigitatud rahastamiskõlbmatuks kuluks.
               
            
                  2.
               
               
                  Tühistada parlamendi 14. jaanuari 2019. aasta otsus FINS-2019-5, millega on Euroopa Konservatiivide ja Reformistide Liidule (AECR) antud toetust 2019. aastaks, selles osas, millega otsuse artiklis I.5.1 on seatud eelmakse tasumise tingimuseks 100 % teatavate varem saadud hüvitiste kogusumma tagastamine.
               
            
                  3.
               
               
                  Jätta hagi ülejäänud osas rahuldamata.
               
            
                  4.
               
               
                  Jätta Euroopa Parlamendi kohtukulud tema enda kanda ja mõista temalt välja üks kolmandik AECR-i kohtukuludest. Jätta kaks kolmandikku AECR-i kohtukuludest tema enda kanda.
               
            
                  5.
               
               
                  Jätta Euroopa tasandi erakondade ja Euroopa tasandi poliitiliste sihtasutuste ameti kohtukulud tema enda kanda.
               
            
         (1)  ELT C 139, 15.4.2019.